3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ (ตามโครงสร้างรายได้)

 การให้บริการสนามกอล์ฟแยกตามกลุ่มโครงสร้างรายได้ที่สัมพันธ์กับการประกอบธุรกิจด้าน

สนามกอล์ฟซึ่งโดยทั่วไปจะได้รับผลกระทบจากสภาพดินฟ้าอากาศ
จะมากน้อยเพียงใดขึ้นอยู่กับทำเลที่ตั้ง
สำหรับสนามกอล์ฟนวธานีนั้นจะได้รับผลกระทบบ้างในช่วงฤดูฝนในกรณีที่มีฝนตกชุกและต่อเนื่องเพราะช่วงดังกล่าวนักกอล์ฟไม่สามารถออกรอบได้ส่งผลให้รายรับในการขายกรีนฟีลดลงซึ่งเป็นเรื่องที่ไม่อาจหลีกเลี่ยงและป้องกันได้
แต่ฤดูฝนในกรุงเทพฯ
ส่วนใหญ่จะเป็นฝนที่ตกตามฤดูกาลและไม่ค่อยส่งผลกระทบต่อการให้บริการมากนักเนื่องจากเป็นฝนที่ตกในช่วงสั้น
ๆ ซึ่งจะไม่ค่อยมีผลกระทบต่อการให้บริการมากนักเนื่องจากระบายได้ทัน
สำหรับโครงสร้างรายได้สนามกอล์ฟซึ่งสัมพันธ์กันประกอบไปด้วย (ยกเว้นลำดับที่ 5
รายได้จากดอกเบี้ยรับและเงินปันผล)

1. รายได้ค่าบำรุงสนาม (กรีนฟี) ขึ้นอยู่กับจำนวนนักกอล์ฟที่มาใช้บริการซึ่งจะผันแปรตาม

ฤดูกาล โดยทั่วไปธุรกิจด้านสนามกอล์ฟจะได้รับผลกระทบในช่วงฤดูฝน
และเพื่อเป็นการส่งเสริมการขายบริษัทฯ ได้ออกบัตรแนะนำ (Introduction Letters)
ให้กับสมาชิกแนะนำแขกมาออกรอบได้โดยที่สมาชิกไม่ต้องมาด้วยตนเองเฉพาะในวันธรรมดาซึ่งทำให้สมาชิกได้รับความสะดวกมากขึ้นอีกทั้งยังเป็นการเพิ่มรายได้การขายกรีนฟีด้วย
นักกอล์ฟที่จะต้องซื้อกรีนฟีประกอบไปด้วย กลุ่มนักกอล์ฟที่ไม่ได้เป็นสมาชิก และครอบครัวสมาชิก
(คู่สมรสและบุตรสมาชิกอายุระหว่าง 15-21 ปี)

2. รายได้จากค่าบำรุงสมาชิก สมาชิกเมื่อมาใช้บริการจะไม่เสียค่ากรีนฟี คงชำระเฉพาะ

ค่าบำรุงรายเดือนโดยเรียกเก็บคราวละ 6 เดือนล่วงหน้า หรือปีละ 2
ครั้งซึ่งเป็นจำนวนที่ค่อนข้างแน่นอน

  3. รายได้จากการให้เช่ารถกอล์ฟ การให้บริการรถกอล์ฟซึ่งปัจจุบันนักกอล์ฟส่วนใหญ่นิยม

ใช้รถกอล์ฟมากกว่า 90 เปอร์เซ็นต์ของผู้มาใช้บริการทั้งหมด (ข้อมูล ณ 31 ธันวาคม 2543)

4. รายได้จากภัตตาคาร ผู้มาใช้บริการส่วนใหญ่จะเป็นนักกอล์ฟ
และบางส่วนมาจากบุคคลภายนอกพาแขกมารับรองรวมถึงผู้ที่มีที่พักอยู่ในหมู่บ้านนวธานี

5.  5. รายได้จากดอกเบี้ยรับและเงินปันผลรับ

6. รายได้อื่น ๆ มาจากการเป็นนายทะเบียนสมาชิกกอล์ฟ รายได้ส่วนนี้มาจากค่าธรรมเนียม

การโอนและค่าธรรมเนียมแรกเข้า

สำหรับผลดำเนินการในช่วง 3 ปีที่ผ่านมามีดังนี้

หน่วย : พันบาท

รายการ 2543 2542 2541 รายได้ % รายได้ % รายได้ %

รายได้จากการให้บริการสนามกอล์ฟ

รายได้ค่าสนามกอล์ฟ 28,684 30.09 24,532 28.79 21,260 23.99

รายได้ค่าบำรุงสมาชิก 21,234 22.28 20,544 24.10 20,417 23.04

ค่าเช่ารับ 17,033 17.87 13,480 15.82 11,935 13.47

รวมรายได้จากการให้บริการสนามกอล์ฟ 66,951 70.24 58,556 68.71 53,612 60.50

รายได้จากภัตตาคาร 17,003 17.84 15,037 17.65 13,959 15.75

ดอกเบี้ยและเงินปันผลรับ 9,725 10.20 9,522 11.17 19,154 21.62

รายได้อื่น 1,643 1.72 2,101 2.47 1,887 2.13

รวม 95,322 100.00 85,216 100.00 88,612 100.00

3.2 การตลาดและภาวะการแข่งขัน

ในปี 2543 สภาพเศรษฐกิจโดยรวมเริ่มมีเสถียรภาพ
ภาคธุรกิจเอกชนเริ่มมีความคล่องตัวในการดำเนินธุรกิจ
ส่งผลให้กำลังซื้อของผู้มาใช้บริการด้านสนามกอล์ฟในประเทศเริ่มดีขึ้นเมื่อเปรียบเทียบกับปีที่ผ่านมา
สำหรับธุรกิจด้านสนามกอล์ฟโดยรวมนั้น
ในช่วงวันหยุดยังคงไม่เพียงพอต่อความต้องการของตลาดถึงแม้ว่าจะมีสนามกอล์ฟในเขตกรุงเทพมหานครและปริมณฑลจำนวนมากก็ตาม
สำหรับในช่วงวันธรรมดานั้นเนื่องจากอัตราค่าแลกเปลี่ยนเงินบาทอ่อนตัวลง
ทำให้มีกำลังซื้อจากนักกอล์ฟต่างประเทศมาใช้บริการเพิ่มขึ้นเมื่อเทียบกับปี 2542

สำหรับสนามกอล์ฟนวธานีเป็นสนามที่เน้นการให้บริการสมาชิก
แขกสมาชิกและครอบครัวของสมาชิกเป็นหลัก
โดยใช้ความเป็นสนามเก่าแก่และมีชื่อเสียงเป็นที่รู้จักกันดีในหมู่นักกอล์ฟทั้งชาวไทยและชาวต่างประเทศ
ตลอดจนการรักษาระดับสนามให้มีคุณภาพโดยเน้นตลาดบนเป็นหลัก
ซึ่งถือว่าเป็นกลุ่มลูกค้าที่มีความมั่นคงทางด้านการเงินและสังคมในระดับสูง
ปัจจุบันถึงแม้ว่าในกรุงเทพมหานครและปริมณฑลจะมีสนามกอล์ฟเกิดขึ้นมากมาย
แต่ลักษณะการให้บริการของสนามกอล์ฟโดยทั่วไปนั้นลูกค้าจะคนละกลุ่มกับสนามกอล์ฟนวธานี
สำหรับสนามกอล์ฟที่ให้บริการในลักษณะเดียวกันปัจจุบันมีอยู่ 4
แห่งโดยตั้งอยู่ในกรุงเทพมหานครและปริมณฑล 3 แห่ง อีก 1 แห่งตั้งอยู่ต่างจังหวัด

สำหรับในปีที่ผ่านมา
บริษัทฯยังคงดำเนินนโยบายทางการตลาดเช่นเดิมโดยการรักษาภาพพจน์ของสนามกอล์ฟนวธานีซึ่งมีจุดเด่นทางการตลาดดังนี้

1. เป็นสนามกอล์ฟแห่งเดียวในประเทศไทย ที่ได้รับเกียรติจากสมาพันธ์กอล์ฟโลก
ให้เป็นเจ้าภาพจัดการแข่งขัน “กอล์ฟเวิล์ดคัพ ครั้งที่ 23” เมื่อเดือนธันวาคม 2518
และนอกจากนี้แล้ว นิตยสาร Golf Digest ของ U.S.A. ฉบับเดือนมิถุนายน 1999
ได้จัดให้สนามกอล์ฟนวธานีเป็นอันดับที่ 1 จากบรรดาสนามกอล์ฟกว่า 255
แห่งในแผ่นดินใหญ่ประเทศไทย (ไม่รวมเกาะต่าง ๆ)

  2. เป็นสนามกอล์ฟที่ได้รับการออกแบบโดย Robert Trent Jones, Junior ซึ่งเป็นนักออก

แบบชาวอเมริกันที่มีชื่อเสียงในการออกแบบสนามกอล์ฟระดับโลก
ซึ่งเป็นส่วนหนึ่งที่ช่วยสนับสนุนให้สนามกอล์ฟนวธานีเป็นที่รู้จักกันมากขึ้นทั้งในหมู่นักกอล์ฟชาวไทยและชาวต่างประเทศ

3.  เป็นสนามกอล์ฟที่ก่อตั้งมานานและให้ความสำคัญเรื่องสภาพแวดล้อมโดยการพัฒนา

    และอนุรักษ์พันธุ์ไม้มาตั้งแต่ต้นอย่างต่อเนื่องส่งผลให้สนามกอล์ฟนวธานีรายล้อมไปด้วยพันธุ์ไม้ยืนต้นนับหมื่นต้นซึ่งถือเป็นเอกลักษณ์อีกประการหนึ่งของสนาม
    ซึ่งนอกจากจะให้ความร่มรื่นสวยงาม ตามธรรมชาติแล้ว
    ยังช่วยลดสภาพมลพิษทางอากาศแก่พื้นที่และชุมชนใกล้เคียงอีกด้วย

4.  ลักษณะการให้บริการ นอกจากปัจจัยสำคัญดังกล่าวข้างต้นแล้ว การให้บริการของสนาม

กอล์ฟนวธานีนั้น เน้นความเป็น Exclusive Golf Course
กล่าวคือสนามกอล์ฟเน้นการให้บริการแก่สมาชิก แขกของสมาชิกรวมถึงครอบครัวของสมาชิกเป็นหลัก
ทำให้ผู้มาใช้บริการได้รับความสะดวกสบายไม่แน่น
และไม่รีบร้อนถึงแม้ว่าจะเป็นวันหยุดก็จะใช้เวลาไม่เกิน 4 ชั่วโมงต่อการเล่น 18 หลุม
ซึ่งบางสนามอาจจะใช้เวลา 5 – 6 ชั่วโมง

5.  ความสวยงาม ท้าทายและทันสมัย เพื่อรองรับการแข่งขันธุรกิจด้านสนามกอล์ฟ และเพื่อ

เป็นการรักษาคุณภาพของสนามกอล์ฟนวธานีให้มีคุณภาพอยู่ในมาตรฐานสากลบริษัทฯ
ได้ปรับปรุงสนามกอล์ฟใหม่ทั้ง 18 หลุมแล้วเสร็จไปเมื่อปลายปี 2539
โดยผู้ออกแบบคนเดิมแต่ยังคงรักษาเอกลักษณ์ของ เวิล์ดคัพ 1975 ไว้
และได้เพิ่มความสะดวกสบายและทันสมัยด้วยการให้บริการรถกอล์ฟ
ปัจจุบันจึงกล่าวได้ว่านอกจากสนามจะมีความสวยงามท้าทายแล้ว
ยังทันสมัยด้วยการจัดให้มีรถกอล์ฟไว้บริการอีกด้วย
เนื่องจากปัจจุบันกลุ่มลูกค้าส่วนใหญ่นิยมใช้รถกอล์ฟ

6.  ทำเลที่ตั้งปัจจุบันกล่าวได้ว่าสนามกอล์ฟนวธานีเป็นสนามกอล์ฟที่ตั้งอยู่ในเมือง อันเนื่อง

เนื่องมาจากการขยายความเจริญเติบโตของกรุงเทพมหานคร ตลอดจนการเพิ่มเส้นทางต่างๆ
ส่งผลให้สนามกอล์ฟนวธานีสะดวกต่อการมาใช้บริการยิ่งขึ้น

7.  เป็นบริษัทที่ดำเนินกิจการด้านสนามกอล์ฟแห่งเดียวในประเทศไทย ที่เป็นหลักทรัพย์จด

ทะเบียนในตลาดหลักทรัพย์แห่งประเทศไทย

3.3 การจัดหาผลิตภัณฑ์และบริการ

การให้บริการสนามกอล์ฟคุณภาพของสนามคือปัจจัยที่นักกอล์ฟให้ความสำคัญมากที่สุด
บริษัทจึงได้จัดแบ่งงานเพื่อรับผิดชอบดูแลเป็น 2
ฝ่ายซึ่งเป็นส่วนที่จะทำให้นักกอล์ฟเกิดความประทับใจทั้งคุณภาพสนามและความสะดวกสบายในการออกรอบอันประกอบไปด้วย

1. ด้านสนาม ได้จัดแบ่งหน่วยงานเพื่อรับผิดชอบดูแลแยกย่อยเป็น 2 ฝ่าย

1.  ด้านบำรุงรักษาสนาม มีหน้าที่ดูแลคุณภาพสนามให้สมบูรณ์ สะอาด สวยงาม เหมาะ

ต่อการเล่นตามมาตรฐานสากลโดยบริษัทฯ ได้จัดระบบและฝึกอบรมพนักงาน
พร้อมทั้งผู้เชี่ยวชาญเฉพาะด้านมากำกับดูแล และเพื่อให้สนามมีคุณภาพอยู่ในมาตรฐานสากล บริษัทฯ
ได้ปรับปรุงสนามใหม่ทั้ง 18 หลุม แล้วเสร็จปลายปี 2539 โดยยังคงรักษาเอกลักษณ์ของ เวิล์ดคัพ
1975 ไว้และยังได้เพิ่มความสวยงาม ท้าทาย
ตลอดจนเพิ่มความสะดวกสบายและทันสมัยด้วยการให้บริการรถกอล์ฟ ซึ่งทำให้บริษัทฯ
มีรายได้จากการให้เช่ารถกอล์ฟเพิ่มขึ้นอีกทางหนึ่งด้วย

2.  ด้านการให้บริการ มีหน้าที่ในการให้บริการนักกอล์ฟตั้งแต่การรับจองเวลาออกรอบ

การรับและส่งถุงกอล์ฟ การให้บริการรถกอล์ฟและแคดดี้
รวมไปถึงการดูแลในสนามให้เกิดความสะดวกสบายแก่ผู้เล่นมากที่สุด
จุดเด่นส่วนหนึ่งของการให้บริการของสนามกอล์ฟนวธานีคือการกำหนดให้ผู้มาใช้บริการสามารถเล่นกอล์ฟครบ
18 หลุมโดยกำหนดเวลาไว้ไม่เกิน 4 ชั่วโมงถึงแม้ว่าจะเป็นการออกรอบในช่วงวันหยุดก็ตาม
ซึ่งสนามบางแห่งอาจใช้เวลา 5-6 ชั่วโมง

2. ด้านการให้บริการในส่วนของสโมสรและภัตตาคาร

การบริการด้านสโมสรและภัตตาคารเป็นอีกส่วนหนึ่งที่บริษัทฯ ให้ความสำคัญ จึงได้ว่าจ้างให้ บมจ.
โรยัลปริ๊นเซส (กลุ่มดุสิตธานี)
ผู้ซึ่งมีความเชี่ยวชาญด้านการให้บริการเข้ามาดูแลด้านการให้บริการให้ได้มาตรฐานเพื่อรองรับกลุ่มนักกอล์ฟที่มาใช้บริการ

4.  งานที่ยังไม่ได้ส่งมอบ – ไม่มี-